Boltinn : Páll Axel : " Var bannað að troða yfir menn " Páll Axel Vilbergsson var með 19 stig og 9 fráköst í góðum sigri Skallagríms á Keflavík í Dominosdeildinni í gærkvöld . Páll Axel hefur átt í töluverðum meiðslum í vetur og segir hann það engu líkara en íþróttahúsið í Borgarnesi hafi verið byggt á álfakletti , ógæfan hafi verið slík . Páll horfir þó björtum augum til framtíðar og vonast til að Skallagrímur nái að tryggja sér sæti í úrslitakeppninni .